ⵢⴰⵣⵉⴹ ⴷ ⵡⵓⵛⵛⴰⵢ ⵢⴰⵣⵉ. ⵢⴰⵅⵙ ⴰⴷ ⵢⴰⵜⵍⴰⵄ, ⴰⵔⵎⵉ ⵉⵜⵡⴰⵔⴰ ⵅⵉⵙⵏ ⴰⴷⴰⵙ ⵖⴰⵔⵙⵏⵏ, ⵢⴰⵙⵎⵓⵏ ⴰⵇⵛⵓⵛ ⴰⵏⵏⵙ ⵓⵛⴰ ⵢⴻⴼⴼⵖ. ⵢⴰⵣⵔⵉⵜ " ⵎⴰⵏⵉ ⵜⴻⴳⵯⴳⵯⵓⵔⴷ? ". ⵢⴰⵏⵏⴰⵙ ⵓⵢⴰⵣⵉⴹ: " ⵏⴰⵛ ⴰⵅⵙⴻⵖ ⴰⴷ ⵜⴰⵍⵄⴰⵖ ⵃⵓⵎⴰ ⵓⵔ ⴷⴰⵢⵉ ⵖⴰⵔⵙⵏⵏ ⴰⵜ ⴱⴰⴱ ⴰⵏ ⵜⴰⴷⴷⴰⵔⵜ ". ⵢⴰⵏⵏⴰⵙ ⵡⵓⵛⵛⴰⵢ: ⵎⴰⵛⴰ ⴰⵅⵙⴻⵖ ⴰⵣⵣⵢⴽ ⵉⵊ ⵏⴰⵍⵃⴰⵛⴰⵜ ". " ⵎⵉⵏ ⵜⵄⵏⴰ? ", ⵢⴰⵏⵏⴰⵙ ⵓⵢⴰⵣⵉⴹ. " ⴰⵅⵙⴻⵖ ⵓⵔ ⵜⵙⵇⵓⵇⵓⵄⴻⴷ ", " ⵓⵔ ⵙⵇⵓⵇⵓⵄⵖ ⵛⴰ ", ⵢⴰⵏⵏⴰⵙ ⵓⵢⴰⵣⵉ. ⵓⵛⴰ ⵓⵢⵓⵔⵏ, ⴰⴳⵯⴳⵯⵓⵔⵏⵏ, ⴰⴳⵯⴳⵯⵓⵔⵏⵏ. ⴰⵔⵎⵉ ⵉⵡⴹⴻⵏ, ⴷⵉ ⵜⴰⵍⵍⴰⵙⵜ ⵏ ⵜⵎⴰⴷⴷⵉⵜ, ⵖⵔ ⵉⵊ ⵏⴰⵙⵊⴰⵔⵜ ⵢⴰⵏⵏⴰⵙ ⵡⵓⵛⵛⴰⵢ: " ⴰⵔⴰⵃⴷ ⴰⵏⵏⴰⵣⴳⵯⴰⵏⴼⴰ ⵛⵡⴰⵢⵜ ". ⵢⴰⵏⵢⴰ ⵓⵢⴰⵣⵉ. ⴷⵉ ⴰⵙⵊⴰⵔⵜ ⵙⴰⵏⵏⴰⵊ. ⵓⵛⵛⴰⵢ ⵉⵙⴰⵔⵔⴰⵃ ⴰⵜⵚⴻⵏⵏ ⴰⵔ ⵎⵉ ⴷ ⵍⴰⴼⵊⴰⵔ, ⵓⵛⴰ ⵉⵙⵇⴻⵢⵢⴰⵃ ⵓⵢⴰⵣⵉ. ⵢⴰⵙⵇⵓⵇⵓⵄ, ⵢⴰⵏⵏⴰⵙ ⵡⵓⵛⵛⴰⵢ: " ⵎⴰ ⵖⵔ ⵎⵉⵛ ⵏⴰⴳⵯⴳⵯⴰ, ⴰⵎⴰ ⵏⴰⵏⵏⴰ ⵓⵔ ⵜⴰⵙⵇⵓⵇⵓⵄⴰⴷ ". ⵢⴰⵏⵏⴰⵙ ⵓⵢⴰⵣⵉ.: " ⴰⵇⵇⴰ ⵜⵓⵙⴰⵢⵉⴷ, ⵓⵔ ⵣⴰⵎⵎⴰⵔⵖ ⴰⵜ ⴰⵔⵔⴻⵖ ". ⵢⴰⵔⵏⵉ ⵓⵢⴰⵣⵉ. ⴷⵉ ⴰⵜⵖⵓⵢⵢⵉⵜ, ⵓⵛⴰ ⵢⴰⵙⵍⴰⵙ ⵡⵓⵛⵛⵏ.: " ⴰⵀ, ⵢⵉⵡⵉⴷ ⴰⵔⴰⴱⴱⵉ ⴰⵣⵣⴰⵔⴷⴻⵜ, ⵢⴰⵣⵉ. ⴰⴷ ⴰⵃⴰⵖ ⴰⵜ ⴰⵛⵛⵖ ". ⵢⴰⵔⴷⴷⴰⴼⴷ ⴰⵙⵇⵓⵇⴰⵄ ⵓⵢⴰⵣⵉ. ⴰⵔⴰⵎⵉ ⴷ ⵢⵉⵡⴰ. ⵖⵔ ⴰⵙⵊⴰⵔⵜ ⵏⵏⵉ ⴷⵉ ⵢⴰⵙⵙⴰⵏⵙ ⵓⵢⴰⵣⵉ.. ⵢⴰⵏⵏⴰⵙ ⵡⵓⵛⵛⵏ: " ⵔⴰⵅⵜⵓ ⵜⴰⴷⵏⴰⴷ, ⴰⵢⴰⵣⵉ. ⴹⴰⴷ ⴰⵏⴰⵣⵣⴰⵍ ". ⵢⴰⵏⵏⴰⵙ ⵓⵢⴰⵣⵉ.: " ⵏⵛ, ⴰⵄⴰⵎⵎⵉ ⵢⴰⵃⵢⴰ ⴰⴷⵏⴰⵖ ⵡⴰⵀⴰ, ⵎⴰⵍⴰ ⵜⴰⵅⵙⴻⴷ ⴰⵜⴰⵣⵣⴰⵍⵍⴹ ⴰⵅⵣⴰⵔ ⵙⴰⴷⵓ ⴰⵙⵊⴰⵔⵜ ⴰ ⵜⴰⴼⴷ ⵍⵉⵎⴰⵎ ". ⵢⴰⵅⵣⴰⵔ ⵡⵓⵛⵛⵏ ⵙⴰⴷⵓ ⴰⵙⵊⴰⵔⵜ ⵉⵜⵡⴰⵍⴰ ⵓⵛⵛⴰⵢ ⵓⵛⴰ ⵓⴹⴰⵏⴰⵙ ⵉⴼⴰⴷⴷⵏ ⵙ ⵜⵉⴳⵯⴷⴰ. ⵎⵉⵏⵣⵉ ⵓⵛⵛⵏ ⵉⵜⴳⴳⵯⴷ ⵓⵛⵛⴰⵢ ...